Noi cercetări la locul exploziei de la magazinul Dedeman. Urmează o expertiza care stabilește cauzele producerii evenimentului
Prim-procurorul Parchetului de pe lângă Tribunalul Botoșani, Valeriu-Iulian Chihaia, a declarat pentru News.ro, referitor la ancheta deschisă în urma exploziei de la magazinul Dedeman, soldată cu 15 răniți, că anchetatorii continuă cercetarea la fața locului, fiind așteptați specialiștii INSEMEX. Audierea personalului și a clienților a început încă de vineri și va continua și în zilele următoare.